[**«Ақтөбе обылысының білім басқармасы Хромтау ауданының білім бөлімі» ММ «Шаңырақ» бөбекжай-балабақшасы» МКҚК**](https://v3bl.goszakup.gov.kz/kz/register/supplierreg/show/44616) **сыбайлас жемқорлық тәуекелдерін ішкі талдау нәтижелері бойынша**

**ТАЛДАМАЛЫҚ АНЫҚТАМА**

Ақтөбе облысы,

Хромтау ауданы 2020 жылғы «21» желтоқсан

Сыбайлас жемқорлық тәуекелдеріне ішкі талдау Хромтау ауданы білім бөлімінің 2020 жылғы «21» желтоқсан №395 бұйрығы негізінде жүргізілді.

**Талдаудың мәні:**

1) Мүдделер қақтығысын реттеу:

2) Персоналды басқару;

3) Мемлекеттік қызмет көрсету;

4) Рұқсат беру функцияларын іске асыру;

5) Бақылау функцияларын іске асыру;

6)Балабақшаның ұйымдастырушылық - басқарушылық қызметінен туындайтын өзге де мәселелер.

**Талдауды жүргізу мерзімі:** 2020 жылғы «21» желтоқсан

**Талдауды жүргізу кезеңі:** 2020 жылдың 12 айы

**Талданатын нысан туралы мәлімет:** [«Шаңырақ» бөбекжай-балабақшасы МКҚК](https://v3bl.goszakup.gov.kz/kz/register/supplierreg/show/44616).

**Мекенжайы:** Ақтөбе облысы, Хромтау ауданы, Тамды селосы, Қ.Шаңғытбаев көшесі 1-үйі.

Хромтау аудандық білім бөлімінің құрылымдық кәсіпорыны болып табылады.

[«Шаңырақ» бөбекжай-балабақшасы МКҚК](https://v3bl.goszakup.gov.kz/kz/register/supplierreg/show/44616) құзыретіне жататын функцияларды, жоспарлы құжаттарды, нормативтік-құқықтық актілерді орындауға, мемлекеттік органның жоспарлы құжаттарында көзделген мақсаттар мен міндеттерге қол жеткізуге, мемлекеттік қызметтер көрсетуге бағытталған іске асыру функцияларын жүзеге асыру кәсіпорынның негізгі міндеті болып табылады.

Кәсіпорын өз қызметі мен өкілеттіктерін Қазақстан Республикасының Конституциясы мен Заңдарына, Қазақстан Республикасының Білім туралы Заңына, Қазақстан Республикасы Президентінің және Үкіметінің актілеріне, өзге де нормативтік-құқықтық актілерге, Хромтау ауданы әкімдігінің қаулыларына, [«Шаңырақ» бөбекжай-балабақшасы МКҚК](https://v3bl.goszakup.gov.kz/kz/register/supplierreg/show/44616) Жарғысына, Хромтау ауданының білім бөлімінің бұйрықтарына сәйкес жүзеге асырады.

**1. Мүдделер қақтыгысын реттеу.**

Талдау барысында мемлекеттік қызметте мүдделер қақтығысының фактілері анықталған жоқ.

## 2. [«Шаңырақ» бөбекжай-балабақшасы МКҚК](https://v3bl.goszakup.gov.kz/kz/register/supplierreg/show/44616) персоналды басқару қызметіндегі сыбайлас жемқорлық тәуекелдерін анықтау

**2.1 Персоналды басқару.**

кәсіпорындағы штат саны 21 қызметкерді құрайды, бос орын жоқ.

Кәсіпорын меңгерушісі:

* Аманжол Даулетгул Аманжолқызы;

Көрсетілген кезеңде қызметтік этика қағидаларын бұзуына, мемлекеттік қызметте Қазақстан Республикасының заңдарына белгіленген шектеулерді сақтамауы түріндегі тәртіптік теріс қылық жасалмаған.

**Негіздеме:** талдау көрсеткендей, сыбайлас жемқорлық құқық бұзушылық жасағаны үшін лауазымды тұлғалардың жауаптылыққа тартылу фактілері орын алған жоқ.

**Жұмыс тобының қорытындылары:**

Кәсіпорынның персоналды басқару қызметі тиісті дәрежеде жүргізіліп отыр. Дегенмен, кәсіпорынның қызметкерлерінің қызметтік этика қағидаларын, атқарушылық тәртіпті қатаң сақтау мақсатында тиісті дәрежедегі ақпараттық оқуларды өткізу тәжірибесін әрі қарай жетілдіру қажет.

**3. Мемлекеттік қызмет көрсету**

Талдау барысында анықталғаны: білім және ғылым министрлігімен жасалған стандарттарды есепке ала отырып, кәсіпорынмен 2 мемлекеттік қызмет көрсетіледі.

1. Мектепке дейінгі білім беру ұйымдарына құжаттарды қабылдау және балаларды қабылдау;
2. Мектепке дейінгі тәрбие мен оқыту, бастауыш, негізгі орта, жалпы орта, техникалық және кәсіптік, орта білімнен кейінгі білім беру бағдарламаларын іске асыратын білім беру ұйымдарының педагог қызметкерлері мен оларға теңестірілген тұлғаларға біліктілік санаттарын беру (растау) үшін оларды аттестаттаудан өткізуге құжаттарды қабылдау.

Мемлекеттік қызметтерді көрсетудің ең заманауи әдісі болып оларды электронды форматқа ауыстыру табылады.

Қазіргі таңда кәсіпорында 50 бала тәрбиеленуде. 2019 жылы Хромтау ауданында 100% автоматтандырылған balabaksha.akt.kz жүйесі енгізілген.

Автоматтандырылған жүйе аталған процедураның тазалығы мен сыбайлас жемқорлық қылмыстарын жасамауға ықпал етеді.

**Жұмыс тобының қорытындылары мен ұсынымдары:**

Талдау басқарудағы жұмыс тиісті деңгейде жүргізілетінін көрсетті.

Сыбайлас жемқорлық тәуекелдерін болдырмау мақсатында balabaksha.akt.kz арқылы мемлекеттік қызмет бойынша құжаттарды тапсыру бойынша ата-аналарға түсіндіру жұмыстарын жүргізу қажет.

**4. Рұқсат беру функцияларын іске асыру**

Кәсіпорында рұқсат беру функциялары жоқ.

**5. Бақылау функцияларын іске асыру**

Кәсіпорында бақылау функциялары жоқ.

**6. Кәсіпорынның ұйымдастырушылық-басқарушылық қызметінен туындайтын өзге де мәселелер**

Мектепке дейінгі білім беру ұйымдарына құжаттарды қабылдау және балаларды қабылдау 2020 жылдың 12 айына - 20 және мектепке дейінгі тәрбие мен оқыту, бастауыш, негізгі орта, жалпы орта, техникалық және кәсіптік, орта білімнен кейінгі білім беру бағдарламаларын іске асыратын білім беру ұйымдарының педагог қызметкерлері мен оларға теңестірілген тұлғаларға біліктілік санаттарын беру (растау) үшін оларды аттестаттаудан өткізуге құжаттарды қабылдау -2.

Талдау жүргізу кезінде халық өз мәселелерін осы өтініштері арқылы шешетіндігі және оның артуы анықталып отыр.

Жұмыстың ең басты қағидаларының бірі – көмек сұрағандарға көмектесе отырып, бюрократиялық жазбаларды тоқтату.

«Сенім телефоны» іске қосылып, оған түскен шағымдар есебі жүргізілді.

Талдамалық анықтаманы қарау үшін Хромтау ауданы білім бөлімінің басшысына ұсынылады.

Сыбайлас жемқорлық тәуекелдерін ішкі талдау нәтижелері туралы ресми интернет-ресурсында орналастырылады.

**Жұмыс тобы:**

**«Ақтөбе облысының білім басқармасы**

**Хромтау ауданының білім бөлімі» ММ басшысы Э.Болатов**

**Бас маман А.С.Ахметова**

**Заңгер: Е.М.Кульбаев**

**Бас есепші: А.Х.Казмаганбетова**